ประกาศกระทรวงสาธารณสุขประกาศกระทรวงสาธารณสุขพ.ศ.๒๕๕๐เรื่องหลักเกณฑ์ วิธีการ และเงื่อนไขการแสดงฉลากรูปภาพและข้อความคำเตือนถึงพิษภัยของยาเส้นตามพระราชบัญญัติควบคุมผลิตภัณฑ์ยาสูบพ.ศ. ๒๕๓๕ โดยที่เป็นการสมควรให้มีการแสดงฉลากรูปภาพและข้อความคำเตือนถึงพิษภัยของยาเส้นอาศัยอำนาจตามความในมาตรา ๑๒ แห่งพระราชบัญญัติควบคุมผลิตภัณฑ์ยาสูบพ.ศ. ๒๕๓๕ รัฐมนตรีว่าการกระทรวงสาธารณสุข จึงออกประกาศไว้ ดังต่อไปนี้ข้อ ๑ ยาเส้น ที่ผลิตหรือนำเข้าในราชอาณาจักรต้องจัดให้มีการแสดงฉลากรูปภาพและข้อความคำเตือนถึงพิษภัยของยาเส้นเป็นรูปภาพสีขาวดำ ตามต้นแบบท้ายประกาศกระทรวงสาธารณสุข ที่จัดให้โดยกรมควบคุมโรค กระทรวงสาธารณสุขดังต่อไปนี้แบบที่ ๑ รูปภาพประกอบคำเตือน สูบแล้วเป็นมะเร็งกล่องเสียงแบบที่ ๒ รูปภาพประกอบคำเตือน ควันบุหรี่ทำให้เกิดมะเร็งปอดการแสดงฉลากรูปภาพและข้อความคำเตือนถึงพิษภัยของยาเส้นให้จัดทำในอัตรา ๑ แบบต่อ ๕๐๐ ภาชนะบรรจุยาเส้นคละกันไปตามลำดับความในวรรคหนึ่ง และวรรคสอง ไม่ใช้บังคับกับวัสดุใสไม่มีสีที่ใช้หุ้มห่อภาชนะบรรจุยาเส้น ซึ่งสามารถมองเห็นฉลากรูปภาพและข้อความคำเตือนถึงพิษภัยของยาเส้นบนภาชนะบรรจุยาเส้นอย่างชัดเจนทั้งนี้ ขนาดของฉลากรูปภาพและข้อความคำเตือนถึงพิษภัยของยาเส้นสามารถปรับได้ตามความเหมาะสมโดยสัดส่วนแนวตั้งกับแนวนอนไม่เปลี่ยนแปลงข้อ ๒ การแสดงฉลากรูปภาพและข้อความคำเตือนถึงพิษภัยของยาเส้นบนภาชนะบรรจุยาเส้นตามข้อ๑ จะต้องดำเนินการดังนี้(๑) กรณีภาชนะบรรจุยาเส้นมีลักษณะเป็น ซอง ห่อ หรือสิ่งบรรจุอื่นที่มีรูปทรงสี่เหลี่ยมและมีขนาดพื้นที่ทุกด้านรวมกันทั้งหมดไม่เกิน ๓๕๐ ตารางเซนติเมตรฉลากรูปภาพและข้อความคำเตือนถึงพิษภัยของยาเส้นต้องมีขนาดพื้นที่ด้านละไม่น้อยกว่าร้อยละ๕๐ ของทั้งสองด้านหรือของด้านที่มีพื้นที่มากที่สุดของทั้งสองด้านสำหรับภาชนะบรรจุยาเส้นที่มีมากกว่าสองด้าน(๒) กรณีภาชนะบรรจุยาเส้นมีลักษณะเป็น ซอง ห่อ หรือสิ่งบรรจุอื่นที่มีรูปทรงสี่เหลี่ยมและมีขนาดพื้นที่ทุกด้านรวมกันทั้งหมดเกินกว่า ๓๕๐ ตารางเซนติเมตรฉลากรูปภาพและข้อความคำเตือนถึงพิษภัยของยาเส้นต้องมีขนาดพื้นที่ด้านละไม่น้อยกว่าร้อยละ๕๐ ของทั้งสองด้าน หรือของด้านที่มีพื้นที่มากที่สุดของทั้งสองด้านสำหรับภาชนะบรรจุยาเส้นที่มีมากกว่าสองด้านในกรณีที่ด้านที่มีพื้นที่มากที่สุดด้านหนึ่งโดยสภาพเป็นด้านล่างของภาชนะบรรจุยาเส้นให้แสดงฉลากรูปภาพและข้อความคำเตือนถึงพิษภัยของยาเส้นในด้านที่มีขนาดพื้นที่รองลงมาแทนได้หากด้านที่มีขนาดพื้นที่รองลงมาโดยสภาพเป็นด้านหน้าและด้านหลัง ให้แสดงฉลากรูปภาพและข้อความคำเตือนถึงพิษภัยของยาเส้นไว้ที่ด้านหน้าเท่านั้น(๓) กรณีภาชนะบรรจุยาเส้นมีรูปทรงอย่างอื่น นอกเหนือจาก(๑) และ (๒) ฉลากรูปภาพและข้อความคำเตือนถึงพิษภัยของยาเส้น ต้องมีขนาดพื้นที่ไม่น้อยกว่าร้อยละ๓๐ ของพื้นที่ทั้งหมดของภาชนะบรรจุยาเส้นการแสดงฉลากรูปภาพและข้อความคำเตือนถึงพิษภัยของยาเส้นให้แสดง๑ รูปต่อ ๑ ด้านเป็นหลัก หากการแสดงฉลากรูปภาพและข้อความคำเตือนถึงพิษภัยของยาเส้นไม่สามารถปรับขนาดโดยสัดส่วนแนวตั้งกับแนวนอนไม่เปลี่ยนแปลงตามข้อ ๑ วรรคสี่ได้ ให้แสดงฉลากรูปภาพและข้อความคำเตือนถึงพิษภัยของยาเส้นสองรูปต่อด้านได้ทั้งนี้ การแสดงฉลากรูปภาพและข้อความคำเตือนถึงพิษภัยของยาเส้นตามวรรคหนึ่งและวรรคสองจะต้องอยู่ในบริเวณเดียวกันและต่อเนื่องติดกัน ทั้งสามารถเห็นและสื่อความหมายได้อย่างชัดเจนข้อ ๓ การแสดงฉลากรูปภาพและข้อความคำเตือนถึงพิษภัยของยาเส้นให้จัดพิมพ์บนภาชนะบรรจุยาเส้น หรือพิมพ์บนวัสดุอื่นใดปิดทับบนภาชนะบรรจุยาเส้นในลักษณะติดอยู่อย่างถาวรและไม่สามารถทำให้หลุดลอกหรือทำลายได้โดยง่ายข้อ ๔ ยาเส้นที่ได้มีการผลิตหรือได้นำเข้ามาในราชอาณาจักรไทยก่อนที่ประกาศฉบับนี้มีผลใช้บังคับ ให้ได้รับการยกเว้นไม่ต้องแสดงฉลากรูปภาพและข้อความคำเตือนถึงพิษภัยของยาเส้นตามประกาศฉบับนี้ทั้งนี้ต้องไม่เกินร้อยแปดสิบวันนับแต่วันที่ประกาศฉบับนี้มีผลใช้บังคับข้อ ๕ ยาเส้น ที่ผลิตหรือนำเข้าเพื่อจำหน่ายนอกราชอาณาจักรหรือผลิตหรือนำเข้าเพื่อเป็นตัวอย่างในการทดสอบ วิเคราะห์ หรือวิจัย โดยมีรายละเอียดในการผลิตหรือนำเข้าเพื่อการดังกล่าวอย่างชัดเจนไม่ต้องปฏิบัติตามประกาศฉบับนี้ข้อ ๖ กรณีมีปัญหาเกี่ยวกับการปฏิบัติ หรือดำเนินการตามประกาศฉบับนี้ให้อธิบดีกรมควบคุมโรคเป็นผู้วินิจฉัยชี้ขาดข้อ ๗[๑]ประกาศฉบับนี้ให้ใช้บังคับเมื่อพ้นกำหนดร้อยแปดสิบวันนับแต่วันประกาศในราชกิจจานุเบกษาเป็นต้นไปประกาศณ วันที่ ๓๐ พฤษภาคม พ.ศ. ๒๕๕๐มงคลณ สงขลารัฐมนตรีว่าการกระทรวงสาธารณสุข[เอกสารแนบท้าย]๑.ต้นแบบฉลากรูปภาพและข้อความคำเตือนถึงพิษภัยของยาเส้นท้ายประกาศกระทรวงสาธารณสุข พ.ศ. ๒๕๕๐(ดูข้อมูลจากภาพกฎหมาย)วัชศักดิ์/ผู้จัดทำ๒๘มิถุนายน ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๗๖ ง/หน้า ๑๒/๒๒ มิถุนายน ๒๕๕๐